<classify> Wachezaji hao jana asubuhi walijiunga na wanzao kwenye mazoezi ya timu hiyo yanayofanyika kwenye uwanja wa Karume Dar es Salaam na kuwapagawisha mashabiki wa timu hiyo waliofurika uwanjani hapo kutokana na uwezo waliokuwa wakiuonesha.Akizungumza na gazeti hili Mkuu wa Kitengo cha Habari wa Yanga, Jerry Muro alisema leo wanatarajia kuwatambulisha rasmi wachezaji hao baada ya jana kumalizana nao masuala ya kusaini mikataba na haki nyingine wanazostahili kupewa kama wachezaji wengine wa Yanga.Kila kitu kwa sasa kinakwenda vizuri baada ya kumaliza zoezi la upimaji wa afya na kusaini mikataba kilichobaki ni kesho leo kuwatambulisha wachezaji hao kuwa ni mali ya Yanga tunafurahi kufanikisha zoezi hili tunaamini watakuwa na msaada mkubwa kwetu na uzuri kila aliyehudhuria mazoezi yetu pale Karume amejionea mwenyewe, alisema Muro.Wakati huohuo; Muro alipinga kauli za viongozi wa timu ya daraja la kwanza ya Kimondo FC, inayodai mchezaji Jeofrey Mwashiuya, ni mali yao na kuwataka Yanga kufuata sheria na taratibu za usajili ili iweze kummiliki kihalali mchezaji huyo aliyeanza kuonesha makali yake tangu alivyojiunga na timu hiyo.Muro alisema anasikitishwa na kauli za viongozi hao kwani mchezaji huyo wameanza kummiliki tangu Oktoba mwaka jana huku wakimpatia kila kitu kwakuwa waliona kuna kitu cha msingi kinachoweza kuwa na faida msimu huu.Mwashiuya ni mchezaji halali wa Yanga na tumemsajili kwa mkataba wa miaka mitatu, huku tukifuata taratibu zote zinazotakiwa na tupo naye hapa tangu Oktoba mwaka jana tulikuwa tunamlea na kumpa chakula na mahitaji yote muhimu ikiwemo kulala hapa makao makuu, alisema Muro.Mkuu huyo wa kitengo cha habari alisema anachojua yeye hakuna mkataba wa miaka miwili au mitatu kwa timu za daraja la kwanza ila anajua kuna fomu maalumu zinazotolewa kwa timu za daraja la kwanza zinazomtambulisha mchezaji na timu anayochezea ili aweze kupata kitambulisho.Naye Mwashiuya alikiri kuchukuliwa na Yanga tangu Oktoba mwaka jana na kupatiwa kila kitu ikiwepo malazi makao makuu ya klabu hiyo kabla baadaye kumhamishia Tabata na kamwe hana mkataba na Kimondo FC, baada ya ule wa mwaka mmoja kumalizika baada ya msimu kwisha.Kimondo inawataka Yanga kuwapa pesa ya usajili ili iwaachie mchezaji huyo anayetabiriwa mambo makubwa kuanzia msimu ujao, lakini Yanga nao wamesema wapo tayari kwenda hata kwenye ngazi za juu kufuatilia mikataba ya mchezaji huyo kama alikuwa na mkataba na timu hiyo ya Chunya mkoani Mbeya.  <topic>: MICHEZO 